Khedira, Casillas és Balotelli az Arsenalban?
Khedira hétfőn aláírhat
KorMil 2014.07.20.11:32
Angol sajtóinformációk szerint mégis az Arsenalhoz szerződik Sami Khedira. - A nap pletykái egy helyen!
James Rodriguez megérkezett Madridba
James megérkezett
Schneiderlin nem akar az Arsenalhoz szerződni
A Southampton középpályása az Arsenal helyett a Tottenham csapatához szerződne. A 24 éves játékos Mauricio Pochettino személye miatt igazolna a Spurshöz.
Kalou visszatérne a PL-be
Salomon Kalou már idén visszatérne a Premier League-be. A Lille 28 esztendős szélsője 3 millió fontért mozdítható lenne.
Isco iránt érdeklődik a Liverpool
Toni Kroos a héten a Real Madrid játékosa lett, ezt követően pedig a Liverpool érdeklődött arról, hogy Isco helyzetéről. A Real Madrid azt válaszolta, hogy nem kívánja sem eladni, sem kölcsönadni.
Negredo a Realban?
A Marca szerint Alvaro Negredo a Real Madrid egyik kiszemeltje. Korábban Falcao érkezését valószínűsítették, azonban James Rodriguez szerződtetése miatt olcsóbb csatárt keresnek.
Lukaku jövője kérdéses
Egyes lapok szerint Romelu Lukaku a következő szezont is az Evertonnál tölti. Megoszlanak az információk arról, hogy ismét kölcsönbe kerül, vagy megvásárolják a hórihorgas támadót. Azonban más források szerint José Mourinho meg akarja tartani Lukakut.
Az Inter Joveticet akarja
A Dailymail információi szerint az Inter érdeklődött a Manchester Citynél Stevan Jovetic felől. Az olasz csapat megvásárolná a támadót, de az sem elképzelhetetlen, hogy csak kölcsönbe kerül Milánóba.
Di Maria eladása meghiúsulhat
A L’Equipe szerint a FIFA pénzügyi Fair Play szabályai miatt a PSG mégsem vásárolja meg Di Mariát a Real Madridtól. A francia csapat már 50 millió fontért szerződtette David Luist a Chelsea-től, az argentin szélsővel pedig óriásira nőnének a kiadásaik.
Balotelli és Casillas az Arsenalnál?
Az EL Confidencial szerint Iker Casillas ideje lejárt Madridban. A Real szerződtette Keylor Navast, így Diego Lopeznek vagy Casillasnak távoznia kell. Ha hinne lehet a híreknek, a spanyol csapat akár ingyen is elengedné a 33 esztendős hálóőrt.
A Caught Offside szerint az AC Milan már 15 millió fontért lemondana Mario Balotellitől. A lap szerint az alacsony összeg miatt az Arsenal megfontolja a szerződtetését.
További erősítéseket tervez az MU
A Mirror szerint a Manchester United 30 millió fontot ajánl a Fiorentina szélsőjéért. Az angol lap azt is tudni véli, hogy Stefan de Vrij 10 millió fontért az Old Traffordra teszi át székhelyét. A holland hátvéd mellett még Thomas Vermaelen és Daley Blind is szerepel Louis van Gaal kívánság listáján.
Borini a Sunderlandnél marad
A hírek szerint a Liverpool rábólintott az olasz támadó távozására. Borini az elmúlt szezont a Sunderlandnél töltötte kölcsönben, most pedig meg is vásárolják. A Skysports szerint az Atlético Madrid szélsőjét, Cristian Rodriguezt is leigazolnák.
Jay Rodriguez sem akar maradni
A Southampton vezetősége négyéves szerződést kínált a 24 esztendős támadónak, ám Rodriguez nem akar hosszabbítani. A támadónak 2016-ig van érvényes kontraktusa, ám az sem elképzelhetetlen, hogy még idén nyáron távozik. A Tottenham érdeklődik leginkább a bal szélen is bevezethető játékos iránt.
Richards távozna a Citytől
Micah Richards eddig sem jutott túl sok játéklehetőséghez, Bacary Sagna szerződtetése után pedig valószínűleg még ennyi sem lesz. Ezért a 26 esztendős hátvéd kölcsönbe menne. A Liverpool, a Tottenham és a Newcastle érdeklődéséről lehet olvasni.
Tovább erősítene a Liverpool
A hírek szerint a Liverpool továbbra sem tett le Dejan Lovren szerződtetéséről. A Southampton hátvédje mellett Loic Rémy, James Milner és Norberto Murara Neto is Brendan Rodgers csapatához szerződhet.
Carroll visszatér?
A The Sunday People szerint a Newcastle visszavásárolná Andy Carrollt a West Ham Unitedtől. A 25 esztendős támadó 2006 és 2011 között már volt a csapat tagja.
Ben Davies a Tottenhamé lesz
A Swansea 21 esztendős bal hátvédje Londonba szerződik. A Skysports szerint a Liverpool is harcban volt a játékosért, ám mégsem hozzájuk igazol.
Evra hétfőn aláírhat
A Gazzetta dello Sport szerint Patrice Evra kétéves szerződést ír alá a Juventusnál. A hírek szerint a frissen kinevezett Massimiliano Allegri is rábólintott az üzletre.
Lovren utódját keresik
A Southampton igyekszik felkészülni Dejan Lovren távozására. A csapat menedzsere, Ronald Koeman az Aston Villa hátvédjét, Ron Vlaart szerződtetné.
Khedira távozik Madridból
A Metro beszámolója szerint Sami Khedira akár már hétfőn az Arsenal játékosa lehet. Az angol lap szerint 19.8 millió fontért vált klubot. Az ágyúsokhoz kapcsolódó hír még, hogy a Sporting Lisszabon elutasította a William Carvalhóért tett 24 millió eurós ajánlatot.
1519366775